ก.ล.ต.สะกิดก่อนยกมือซื้อโรงพิมพ์ตะวันออก
ก.ล.ต. เตือนผู้ถือหุ้น ซันไชน์คอร์ปอเรชั่น และผู้ถือหุ้น เอส แพ็ค ฯ ศึกษาข้อมูล ก่อนยกมือโหวตให้ ซันไชน์ คอร์ปอเรชั่น&nbsp; ซื้อโรงพิมพ์ตะวันออก&nbsp;
28 ก.ค. 2553

ก.ล.ต. เตือนผู้ถือหุ้น ซันไชน์คอร์ปอเรชั่น และผู้ถือหุ้น เอส แพ็ค ฯ ศึกษาข้อมูล ก่อนยกมือโหวตให้ ซันไชน์ คอร์ปอเรชั่น  ซื้อโรงพิมพ์ตะวันออก  
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เตือนผู้ถือหุ้นบริษัท ซันไชน์ คอร์เปอเรชั่น ( SSE ) และผู้ถือหุ้นบริษัท เอส.แพ็ค แอนด์ พริ้นท์ ( SPACK ) ศึกษาข้อมูลและความเห็นอย่างรอบคอบ เพื่อใช้สิทธิออกเสียงในการประชุมผู้ถือหุ้นของทั้งสองบริษัท กรณีที่ SSE จะซื้อหุ้นบริษัท โรงพิมพ์ตะวันออก ( EPCO ) จาก SPACK ซึ่งซันไชน์ ฯ และ เอส.แพ็ค ฯ เป็นบุคคลที่เกี่ยวโยงกัน นอกจากนี้ที่ปรึกษาการเงินอิสระและคณะกรรมการตรวจสอบของ SSE มีความเห็นให้ผู้ถือหุ้นของ SSE ไม่อนุมัติการซื้อ SPACK เนื่องจาก การซื้อหุ้น EPCO ต้องใช้เงินจำนวนมากในการทำคำเสนอซื้อ (เทนเดอร์ออฟเฟอร์ ) อีกทั้งการกู้ยืมเงินจากนางโฉมพิศ บุนนาค  กรรมการ SSE จำนวน 150 ล้านบาท ทำให้มีภาระดอกเบี้ยจำนวนมาก จะส่งผลกระทบต่อฐานะการเงินและสภาพคล่องของ SSE อย่างมีนัยสำคัญในอนาคต 
นอกจากนี้ เงินทุนที่ใช้ส่วนหนึ่งมาจากการขายหุ้นบริษัท เจนเนอรัล เอนจิเนียริ่ง ( GEN ) ซึ่ง SSE  จะต้องขายหุ้นทั้งหมดก่อนซื้อ EPCO อาจทำให้ SSE ขาดทุนจากการขายหุ้น GEN ได้